जेएनयूवर झालेला हल्ला

विद्यार्थ्यांना मारहाण करण्याची घटना सुनियोजित होती आणि एका व्हॉट्सअॅप ग्रुपवरून यासाठीचं प्लानिंग करण्यात आल्याचा दावा केला जातोय. 

सोशल मीडियावर व्हायरल झालेल्या या स्क्रीन शॉट्समध्ये अनेक मेसेज पहायला मिळतायत. जेएनयूमध्ये शिरकाव कसा करायचा, यानंतर काय करायचं, कुठे जायचं याविषयीची चर्चा यात आहे. 

यातले काही मेसेज असे आहेत : 

"कशी झाली आजची मॅच?"

"खूप मजा केली आम्ही जेएनयूमध्ये. त्या देशद्रोह्यांना मारून मजा आली."

"अजूनतरी छान. गेटवर काहीतरी करायला हवं. सांगा काय करायचं."

"काय करायचं आहे?"

"जेएनयूच्या समर्थनार्थ लोकं मेन गेटवर येत आहेत. तिथे काही करायचं आहे का?"

"करू शकतो."

"पोलीस तर आले नाहीत ना."

"भाई, या ग्रुपमध्ये लेफ्टिस्ट आले आहेत."

"नाही, व्हीसींनी नकार दिलाय. व्हीसी आपले आहेत."

अशा अनेक व्हायरल व्हॉट्सअॅप चॅटचे स्क्रीनशॉट्स पहायला मिळत आहेत. 

तर अभाविपनेही एक व्हॉट्सअॅप स्क्रीनशॉट शेअर केलाय. 

यामध्ये काही लोक हिंसाचाराविषयी चर्चा करत आहेत. हे लोक एकमेकांना 'कॉम्रेड' म्हणून संबोधत असून त्यांच्या नावासोबत डाव्या विचारसरणीच्या संघटनांचं नाव ल... आणखी 4000 वर्णांसाठी लेख सुरू ठेवा:
िहीलेलं आहे. 

व्हॉट्सअप मेसेज

पण या चॅटमध्ये कोणताही नंबर दिसत नाही. फक्त मेसेज करणाऱ्यांचं नाव दिसतं. म्हणूनच बीबीसीला यांच्याशी संपर्क साधता आला नाही. 

पण व्हायरल झालेल्या काही व्हॉट्सअॅप चॅट्सच्या स्क्रीन शॉट्समध्ये नंबरही पहायला मिळत आहेत. 

True Callerच्या मदतीने बीबीसीने स्क्रीन शॉट्समध्ये दिसणारे फोन नंबर तपासून पाहिले. स्कीनशॉट्समध्ये दिसणाऱ्या नावांनीच हे फोन नंबर रजिस्टर्ड आहेत. 

तपासलेल्यांपैकी 7 जणांची नावं योग्य होती. तर स्क्रीनशॉटवर नावापुढे अभाविप लावलेल्या व्यक्तींपैकी तपासल्यानंतर INC असल्याचं आढळलं. जर कोणी नाव बदलून तुमचा नंबर सेव्ह केला, तर असं होऊ शकतं. 

स्क्रीनशॉट्समध्ये दिसत असलेल्या या मोबाईल नंबरवर संपर्ककरून हे लोक कोण आहेत हे आणि या घटनेशी असणारा त्यांचा संबंध तपासण्याचा प्रयत्न केला. 

चॅटमध्ये दोन प्रकारचे नंबर

या चॅटमध्ये दोन प्रकारचे नंबर आहेत. एक प्रकारचे लोक ग्रुपमध्ये मेसेज करत असून हे मेसेजेस वाचल्यानंतर ते सक्रीय असल्याचं आणि योजना आखत असल्याचं वाटतं. 

दुसरीकडे असे काही नंबर आहेत ज्यांच्यापुढे ते 'इनव्हाईट लिंक द्वारे ग्रुपमध्ये सहभागी' झाल्याचं दिसतंय. 

व्हॉट्सअॅप स्क्रीनशॉटमध्ये दिसणारे नंबर आम्ही एकेक करून फिरवले. पहिल्या प्रकारचे नंबर्स, ज्यांनी मेसेज लिहिले होते, त्यातले बहुतेक बंद होते. 

त्यातल्या एकाशीच आमचा संवाद होऊ शकला. हा नंबर होता हर्षित शर्माचा, ज्याने आपण जेएनयूचा विद्यार्थी असल्याचं सांगितलं. हाणामारी झाली तेव्हा आपण कँपसमध्ये नव्हतो, असं त्याचा दावा आहे. 

त्याने सांगितलं, "कँपसच्या व्हॉट्सअॅप ग्रुपमध्ये याविषयीची चर्चा सुरू झाली. आरएसएस किंवा एबीव्हीपीचा एक ग्रुप असल्याचा मेसेज त्यावर आला होता. यामध्ये इन्व्हाईट लिंक होती आणि ते लोक या ग्रुपवर आखणी करत असल्याचं म्हटलं होतं. त्यावेळी त्या ग्रुपमध्ये 50-60 विद्यार्थी होते. ते तेव्हा हॉस्टेलमध्ये घुसले होते आणि तिथे लोकांना मारहाण करत होते."

"जेएनयूच्या विद्यार्थ्यांपैकी आमच्यातले अनेकजण त्या इनव्हाईट लिंकवर क्लिक करून ग्रुपमध्ये सहभागी झाले म्हणजे त्यांचं पुढचं प्लानिंग काय आहे हे समजू शकलं असतं."

"या ग्रुपचं नाव 'युनिटी अगेन्सट लेफ्टिस्ट' होतं. त्यावेळी रात्रीचे साडे नऊ झाले होते. ते लोक एकमेकांना मेसेज करत होते. तेव्हा अचानकच त्यांच्या ग्रुपमध्ये माझ्यासारखे 100 ते 150 अनोळखी लोक सामील झाले. या...